Woord: origensArgieffoto (Foto: Ronile/Pixabay) Woord: origens Betekenis: 1 vir die res; andersins; verder: Hy is opvlieënd van geaardheid, maar origens ŉ gawe kêrel. • Ek dink ons het alles bespreek; origens moet jy maar self jou weg vind. 2 trouens: Dit kan my origens min skeel. Waar kom dit vandaan? Uit Ndl. overigens (1735). Die WNT meen dat Ndl. overigens eers in die 19de eeu in navolging van D. übrigens in gebruik gekom het, en die oudste sitaat wat daarin aangebied word, dateer uit 1844. Scholtz (1972: 153) gee egter ŉ aanhaling uit ŉ Ndl. bron van 1787, en uit Kaapse bronne van 1735, 1771 en 1776. Hoewel die sitaat van 1735 uit ŉ stuk van ŉ D. stamvader kom, lyk dit vir hom of overigens toe al in Ndl. in gebruik was. Bron: Etimologiewoordeboek van Afrikaans (EWA), Handwoordeboek van die Afrikaanse Taal (HAT)